[{"text_idx": "#000002", "text": "ESF subtenis la kreadon de ampleksa 15-leciona videokurso de Esperanto: Esperanto, Pasporto al la Tuta Mondo, bazita sur originala verko. En la kreado de la kurso partoprenis internacia skipo de aktoroj, sub la gvidado de profisia dokument-filma reg\u0302isoro kaj en konsultado kun kelkaj elstaraj Esperanto-instruistoj. La eduka subvencio de ESF ebligis kompletigon kaj komercigon de la unuaj 12 lecionoj, kun ampleksa aro da ekzercoj. ESF-estrarano Grant Goodall kreis ankau\u0306 la metiejon por instruistoj kiuj volus uzi tiun c\u0302i kurson. C\u0302i-sube trovig\u0302as detala priskribo de la kurso.\nEsperanto - Pasporto al la Tuta Mondo"}, {"text_idx": "#000004", "text": "Esperanto, Pasporto al la Tuta Mondo estas Esperanto-videokurso, kiu konsistas el 15 30-minutaj lecionoj celita al individua au\u0306 grupa studo, plus 16-a leciono kun resumo, historio kaj originala muziko. Pedagogie bazita distra rakonto plifaciligas Esperanto-lernadon kaj faras g\u0302in pli interesa. C\u0302iu leciono estas plene en Esperanto kaj konsistas el tri partoj: enkonduko, la rakonto kaj resumo de la lernita materialo."}, {"text_idx": "#000005", "text": "Noto: c\u0302i tiu kurso estis originale produktita en videokaseda formato, kun ok kasedoj kaj printita teksto kaj ekzercoj. Nun haveblas la DVD-versio sur kvar diskoj (kvar lecionoj sur c\u0302iu disko) plus du KD-j \u2013 unu kun tekstoj de lecionoj kaj alia kun la ekzercoj (ambau\u0306 pdf-formate). La DVD-a kaj videokaseda versioj de la kurso haveblas per la retbutiko de Esperanto-USA (vd. detalojn sube)."}, {"text_idx": "#000006", "text": "En c\u0302iu leciono instruisto faras enkondukon kun superrigardo de la antau\u0306a leciono kaj skizo de la gramatikaj eroj de la venonta leciono. En la videokasedoj la enkonduko estas plene en Esperanto, sed en la DVD-a formato eblas elekti subtitolojn en kelkaj lingvoj: Esperanto mem, la angla, hispana, franca, portugala, hispana, germana kaj japana. Subtitoloj por aliaj lingvoj estas ankau\u0306 aldonotaj."}, {"text_idx": "#000007", "text": "La rakonto c\u0302iam pligrandigas la intereson pri la herooj kaj la rakonto pro pluraj intrig-turnig\u0302oj tra la 15 lecionoj. Dank\u2019al televideca disvolvig\u0302o de la situacio kaj iom-post-ioma konatig\u0302o kun la herooj, la spektantoj kun intereso sekvas la aventurojn de la familio Bonvolo kaj ties amikoj kaj konatoj."}, {"text_idx": "#000008", "text": "Por emfazi novan materialon kaj ekzerci pri g\u0302i la lernantojn, la instruisto komence kaj fine de c\u0302iu leciono detale traktas la c\u0302efajn gramatikajn demandojn prezentitaj en la rakonto tiel preparante la lernantojn por la skribaj ekzercoj de la kurso. La skribaj ekzercoj faritaj de Stephan MacGill kompletigas la lecionojn kaj provizas la lernantojn per legaj\u0302o kaj skribaj ekzercoj esencaj al lingvolernado."}, {"text_idx": "#000010", "text": "Vortoj, frazoj kaj gramatiko estas enkondukitaj nature per dialogoj. Fine de 15 lecionoj estas atendate ke la lernanto estu kapabla:\nkomforte kaj korekte konversacii pri vasta gamo de c\u0302iutagaj situacioj\nkompreni parolan Esperanton en pluraj kuntekstoj kaj de parolantoj kun moderaj akc\u0302entoj\nrekoni la c\u0302efajn ecojn de Esperanto-gramatiko kaj apliki ilin en parola kaj skriba komunikado\nrekoni kaj kompreni la aspektojn de Esperanto-kulturo\nDisflori en Esperantujo, partoprenante profitdone kaj plezure Esperanto-kursojn kaj renkontig\u0302ojn je loka, regiona, nacia kaj internacia nivelo."}, {"text_idx": "#000011", "text": "Vidu sube la unuaj epizodoj (por pli iru al Youtube)."}]